Khan Yunis

Dinas a gwersyll ffoaduriaid cyfagos a leolir yn ne Llain Gaza yw Khan Yunis (Arabeg: خان يونس‎; sef 'Gwesty Jonah').  Khan Yunis yw dinas fwyaf de Llain Gaza: yn ôl Swyddfa Ganolog Ystadegau Palesteina, roedd gan y ddinas, y wersyll a'r cylch boblogaeth o 180,000 in 2006.  Er bod Khan Yunis yn gorwedd 4 km yn unig o lan y Môr Canoldir, mae ei hinsawdd yn lled-anial gyda dim ond tua 260mm o law y flwyddyn.

Sefydlwyd y ddinas yn y 14g. Erbyn heddiw mae'n un o gadarnleoedd y mudiad Hamas yn Llain Gaza.

Rhyfel 2008-2009
Ar 6 Ionawr 2009, ar 11eg ddiwrnod rhyfel Israel ar Gaza 2008-2009, ymosododd colofn o danciau Israelaidd gyda chefnogaeth hofrenyddion arfog ar ardal Khan Yunis.
Yn ôl Agence France-Presse, aeth y tanciau i mewn gyda'r wawr. Bu ymladd ffyrnig rhwng y milwyr Israeliaid a rhyfelwyr gwrthsefyll Hamas gyda'r brwydro'n drymaf yn nhref Abasan al-Kabera, un o faesdrefi Khan Yunis, i'r dwyrain o'r ddinas. Lladdwyd rhai sifiliaid yn Khan Yunis ei hun wrth i fomiau disgyn.'Israeli tanks enter Khan Yunis' 05.01.2009 Press TV.

Cyfeiriadau

Categori:Dinasoedd Palesteina
Categori:Gwersylloedd ffoaduriaid Palesteinaidd
Categori:Llain Gaza